केरल में हुई हत्या के विरोध में किया धरना प्रदर्शन
केरल में हुई हत्या के विरोध में शुक्रवार को लोकतंत्र बचाओ आंदोलन के तहत माधवगंज पर भाजपा से जुड़े संगठन के सदस्यों ने धरना प्रदर्शन किया।
इस आंदोलन माध्यम से केंद्र सरकार से केरल में हो रही राजनीतिक हत्याओं पर रोक लगाने व हत्या करने वालों के खिलाफ कार्रवाई की मांग की गई। करीब 2 घंटे चली सभा में मौजूद वक्ताओं ने केरल में मार्क्सवादी कम्युनिस्ट पार्टी की राज्य सरकार के संरक्षण में राष्ट्रवादियों की हत्या किए जाने का अारोप लगाया। धरना आंदोलन में राजनीतिज्ञ, सामाजिक संगठनों के पदाधिकारियों सहित संत भी शामिल हुए। भारतीय मजदूर संघ के विभाग प्रमुख महेंद्र सोनी ने केरल में हो रही घटित घटनाओं पर प्रकाश डाला। धरने को रीना मेहर, रामजी सोनी, राधेश्याम माहेश्वरी, डॉ. पीयूष सक्सेना, राजक्षी वैद्य, राजेश तिवारी ने संबोधित किया। सभा के बाद राष्ट्रपति के नाम तहसीलदार संतोष विटोलिया को ज्ञापन सौंपा गया। प्रदर्शन में खामखेड़ा, नटेरन, शमशाबाद, अहमदपुर, ग्यारसपुर, गुलाबगंज, बासौदा, त्योंदा, पठारी, कुरवाई, पथरिया, सिरोंज, लटेरी आदि तहसीलों के विचारधारा के कार्यकर्ता मौजूद रहे।
hin_Deva awa_Deva hin_Deva